1. számú melléklet

**Szombathely Megyei Jogú Város Önkormányzata Közgyűlésének**

**......../2016. (............) önkormányzati rendelete**

**Szombathely Megyei Jogú Város Önkormányzata Közgyűlésének**

**Szombathely Megyei Jogú Város Önkormányzata által adományozható kitüntetésekről szóló 7/1996. (II.29.) önkormányzati rendelete módosításáról**

Szombathely Megyei Jogú Város Önkormányzatának Közgyűlése Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24.§ (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában megállapított feladatkörében eljárva a következőket rendeli el:

**1.§**

A Szombathely Megyei Jogú Város Önkormányzata által adományozható kitüntetésekről szóló 7/1996. (II.29.) önkormányzati rendelet (a továbbiakban: Rendelet) 1. § (2) bekezdés c.) pontja helyébe az alábbi rendelkezés lép:

„c.) a kultúra területén a

ca) Szombathely Kultúrájáért Életmű-díjat;

cb) Kiemelkedő Kulturális Munkáért-díjat;

cc)a Kultúra Támogatásáért-díjat;

cd) Weöres Sándor-díjat;”

**2.§**

A Rendelet 1. § (2) bekezdés d.) pontja helyébe az alábbi rendelkezés lép:

„d.) a sport területén

da) Szombathely Sportjáért Életmű-díjat;

db) Unger József-díjat;

dc) Pünkösthy Csaba-díjat;

dd)Tóth Géza-díjat;

de) A Sport Támogatásáért-díjat.”

**3.§**

A Rendelet az alábbi 13/A. §-al egészül ki:

„Weöres Sándor-díj

13/A.§.

(1) „Weöres Sándor-díj” adományozható annak a művészeti tevékenységet folytató személynek, csoportnak vagy alkotó közösségnek, aki vagy amely Szombathely város művészeti életében végzett kiemelkedő munkájával környezetében megbecsülést szerzett, vagy Szombathely város hírnevét gyarapítja.

(2) A díjat, amelynek jutalomösszege 200-200 ezer Ft, évente kettő, művészeti tevékenységet folytató személy, csoport vagy alkotó közösség kaphatja.”

**4.§**

A Rendelet 15. §-a helyébe az alábbi rendelkezés lép:

### „Kiemelkedő Sportmunkáért adományozható díjak

**15.§**

(1) "Unger József-díj" adományozható annak a személynek, aki a szombathelyi iskolai testnevelés és diáksport területén több éven át tartó kiemelkedő szakmai tevékenységet végzett.

(2) "Pünkösthy Csaba-díj" adományozható annak a személynek, aki a szombathelyi utánpótlás, illetve szabadidő sport területén több éven át tartó kiemelkedő tevékenységet végzett.

(3) „Tóth Géza-díj” adományozható annak a személynek, aki a szombathelyi versenysport, élsport területén több éven át tartó kiemelkedő tevékenységet végzett.

(4) A díjakat, amelyek jutalomösszege 100-100 ezer forint - évente legfeljebb egy-egy személy kaphatja.”

**5.§**

A Rendelet 24. § (1) bekezdése helyébe az alábbi rendelkezés lép:

„(1) A rendelet 7 -21/B. §-aiban meghatározott díjakra

a./ az Önkormányzat által alapított, illetve fenntartott intézmények közalkalmazottai;

b./ indokolt esetben az a./ pontban nem tartozó intézmények dolgozói,

c./ egyesületek, alapítványok, non profit karitatív szervezetek dolgozói,

d./ a 13/A. §-ban foglalt díj esetében művészeti tevékenységet folytató csoportok illetve alkotó közösségek, valamint

e./ a 15. §-ban foglalt díjak esetén a sporttörvény szerinti sportszervezetek dolgozói, tagjai

javasolhatók.”

**6.§**

A Rendelet 25. § (1) bekezdés hb) pontja helyébe az alábbi rendelkezés lép:

hb) a város szervezetei (a vezető óvónők munkaközössége),

**7.§**

A Rendelet 25. § (1) bekezdésének i) pontja helyébe az alábbi rendelkezés lép:

„i.) a rendelet 11-13/A.§ -aiban meghatározott kitüntető díjak esetében

ia)a Közgyűlés kulturális ügyeket ellátó bizottsága,

ib) a városban működő kulturális intézmények vezetői, szakmai munkatársai,

ic)egyéb kulturális és szakmai szervezetek”

**8.§**

A Rendelet 26. § (2) bekezdésének c./ pontja helyébe az alábbi rendelkezés lép:

„c./ a rendelet 12-13/A. §-aiban (kultúra), valamint a rendelet 15-16.§-aiban (sport) meghatározott kitüntetések esetében minden év október 1. napjáig,”

**9.§**

A Rendelet 27. § (1) bekezdése helyébe az alábbi rendelkezés lép:

„(1) A felterjesztett kitüntetési javaslatról szakmai véleményt kell kérni:

a./ a rendelet 7-10.§-ai esetében a Szombathelyi Pedagógusok Szakmai Képviseletétől, a Közoktatási Szakértők Országos Egyesülete Szombathelyi Csoportjától, valamint az óvodavezetők munkaközösségétől.

b./ a rendelet 17-18/A. §-ai esetében az Orvosi Kamarától,

c./ a rendelet 23. §-a, valamint 23/A.§-a esetében a közrendvédelemmel foglalkozó bizottságtól.”

**10.§**

E rendelet 2016. március 1. napján lép hatályba.

**/: Dr. Puskás Tivadar :/ /: Dr. Károlyi Ákos :/**

**polgármester jegyző**

**INDOKOLÁS**

**Szombathely Megyei Jogú Város Önkormányzata Közgyűlésének**

**Szombathely Megyei Jogú Város Önkormányzata által adományozható kitüntetésekről szóló 7/1996. (II.29.) önkormányzati rendelete módosításához**

**1.§**

Képviselői javaslat alapján a kultúra területén adományozható kitüntetések köre bővítésre került a „Weöres Sándor-díjjal”

**2.§**

Az elmúlt évek tapasztalatai alapján indokolttá vált a versenysport és élsport területén dolgozók önálló díjjal történő elismerése.

**3.§**

Meghatározásra került a „Weöres Sándor-díj” adományozásának feltétele.

**4.§**

Meghatározásra került a „Tóth Géza-díj” adományozásának feltétele, továbbá pontosítása került a felterjeszthető személyek köre.

**5.§**

A kitüntetést kezdeményezők köréből törlésre kerültek a megszűnt szervezetek.

**6.§**

A véleményezésre jogosultak köréből törlésre kerültek a megszűnt szervezetek.

**7-8.§**

A „Weöres Sándor-díjjal” összefüggésben átszámozásra került a díjat adományozók köre.

**9.§**

A kitüntetéseket véleményező szervezetek köre pontosításra került.

**10.§**

A rendelet hatályba lépésének napja 2016. március 1.